APSTIPRINĀTS

ar Kuldīgas novada domes 25.07.2024.

sēdes lēmumu (prot. Nr. 10, p. 53)

GROZĪTS

ar Kuldīgas novada domes 27.03.2025.

sēdes lēmumu (prot. Nr. 4, p. 75.)

**NOLIKUMS**

**Par Kuldīgas novada pašvaldības**

**līdzfinansējuma piešķiršanas kārtību projektu konkursa**

**“Atbalsts uzņēmumu radīšanai un attīstībai Kuldīgas novadā”**

**ietvaros**

1. VISPĀRĪGIE NOTEIKUMI
   1. Šis nolikums nosaka kārtību, kādā Kuldīgas novada pašvaldība piešķir līdzfinansējumu juridisko personu projektiem uzņēmējdarbības uzsākšanai un attīstīšanai (turpmāk – Nolikums).
   2. Līdzfinansējums tiek piešķirts atklāta projektu pieteikumu konkursa kārtībā.
   3. Projektu konkursu rīko Kuldīgas novada pašvaldība (turpmāk – Pašvaldība).
   4. Konkursa mērķis ir atbalstīt uzņēmējdarbības vides attīstību Kuldīgas novada administratīvajā teritorijā, lai sekmētu jaunu darba vietu radīšanu un veicinātu jaunas vai esošas saimnieciskās darbības attīstību vai dažādošanu.
   5. Noteikumos lietotie termini:
      1. **projektu konkurss** – Pašvaldības organizēts pasākuma kopums ar mērķi atbalstīt uzņēmumu radīšanu un attīstību Kuldīgas novadā,
      2. **konkursa rīkotājs** – Pašvaldība,
      3. **projekta iesniedzējs** – fiziska, juridiska persona. Ja projekta pieteikumu paraksta pilnvarotā persona, iesniegumam pievieno notariālu pilnvaru vai citu dokumentu, kas apliecina tiesības pārstāvēt projekta iesniedzēju,
      4. **projekta pieteikums** – projekta iesniedzēja iesniegtā projekta iesnieguma veidlapa un pašvaldības citu noteikto dokumentu kopums pašvaldības līdzfinansējuma saņemšanai noteikumos atrunāto pasākumu veikšanai,
      5. **atbalsta saņēmējs** – juridiska persona (saimnieciskās darbības veicējs), kas nodrošina projekta īstenošanu pēc tā apstiprināšanas, kam Pašvaldība piešķir līdzfinansējumu kā *de minimis* atbalstu, ievērojot Eiropas Komisijas 2023.gada 13.decembra Regulas (ES) Nr.2023/2831 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr.2023/2831) nosacījumus,
      6. **līdzfinansējums** – Pašvaldības budžeta finanšu līdzekļu daļa (80 procenti), kā *de minimis* atbalsts, atbalsta saņēmēja projektiem uzņēmējdarbības uzsākšanai un attīstīšanai.
      7. **projekta īstenošanas periods** – termiņš, kurā tiek veikta projekta īstenošana.
      8. **projekta uzraudzības periods** – termiņš, kurš sākas pēc projekta īstenošanas perioda beigām un ir spēkā trīs kalendāros gadus.
   6. Projektu konkursu izsludina laikrakstā “Kuldīgas Novada Vēstis”, kā arī Pašvaldības mājaslapā [*www.kuldigasnovads.lv*](http://www.kuldigasnovads.lv).
   7. Projektu konkursā viens pretendents var iesniegt vienu projekta pieteikumu.
   8. Projektu konkursā nevar atkārtoti piedalīties pretendents, kurš jau iepriekš saņēmis līdzfinansējumu Pašvaldības rīkotajā projektu konkursā uzņēmējdarbības atbalstam.
   9. Projekta īstenošanas periods nepārsniedz 6 (sešus) mēnešus pēc līguma noslēgšanas dienas ar Pašvaldību par projekta īstenošanu (turpmāk – Līgums), pieļaujot projekta īstenošanas Līguma termiņa pagarinājumu, ja atbalsta pretendents to pamato ar objektīviem iemesliem uz iesnieguma pamata, projekta pieteikuma kopējo summu nepalielinot.

(*Ar grozījumiem, kas izdarīti ar Kuldīgas novada domes 27.03.2025. lēmumu Nr. 4, p. 75.)*

1. PROJEKTA IESNIEDZĒJS
   1. Fiziska persona, kura uz projekta iesniegšanas dienu ir pilngadīga un plāno dibināt sabiedrību ar ierobežotu atbildību vai projekta pieteikuma apstiprināšanas gadījumā to dibina ne vēlāk kā 20 (divdesmit) darba dienu laikā pirms Līguma slēgšanas, ar prasībām, ka uz atbalsta piešķiršanas brīdi tā jau ir reģistrēta kā juridiska persona un saimnieciskā darbība tiek veikta Kuldīgas novada administratīvajā teritorijā. Juridiska persona (sabiedrība ar ierobežotu atbildību):
      1. kas savu saimniecisko darbību veic Kuldīgas novada administratīvajā teritorijā,
      2. kurai neto apgrozījums iepriekšējā noslēgtajā gadā nepārsniedz EUR 30 000,00 (trīsdesmit tūkstoši eiro, 00 centi),
      3. kam nav ierosināta tiesiskās aizsardzības procesa lieta, netiek īstenots tiesiskās aizsardzības process, tam nav pasludināts maksātnespējas process un kas neatbilst Latvijas Republikas tiesību aktos noteiktajiem kritērijiem, lai tam pēc kreditoru pieprasījuma piemērotu maksātnespējas procedūru.
2. LĪDZFINANSĒJUMA APMĒRS UN PIEŠĶIRŠANAS NOSACĪJUMI
   1. Atklāta projektu konkursa ietvaros pieejamais līdzfinansējums katrā finanšu gadā tiek atsevišķi nostiprināts ar atsevišķu Kuldīgas novada domes lēmumu.
   2. Projektā pieprasītais attiecināmais līdzfinansējums no Pašvaldības vienam atbalsta saņēmējam:
      1. nav mazāks par EUR 400,00 (četri simti eiro, 00 centi),
      2. nav lielāks par EUR 4000,00 (četri tūkstoši eiro, 00 centi).
   3. Pašvaldības līdzfinansējuma apmērs nepārsniedz 80 procentus no projekta konkursa kopējā attiecināmā finansējuma.
   4. Atbalsta saņēmējs nodrošina paša finansējumu ne mazāku kā 20 procenti no projekta kopējā attiecināmā finansējuma.
   5. Kopīgas sadarbības realizēšanai un Līguma uzdevumu izpildei Pašvaldība piešķirto līdzfinansējumu pārskaita atbalsta saņēmējam saskaņā ar atbalsta saņēmēja iesniegto rēķinu 10 (desmit) darba dienu laikā no tā iesniegšanas brīža:
      1. 70 procenti no kopējā piešķirtā līdzfinansējuma, pēc Līguma ar Pašvaldību parakstīšanas un avansa rēķina saņemšanas,
      2. 30 procenti no kopējā piešķirtā līdzfinansējuma, pēc projekta noslēguma atskaites iesniegšanas un apstiprināšanas par kopējās summas izlietojumu.
   6. Pašvaldība nepiešķir līdzfinansējumu tām juridiskām personām, kurām Valsts ieņēmumu dienestā administrēto nodokļu parāda summa pārsniedz 150,00 EUR (viens simts piecdesmit eiro, 00 centi) uz lēmuma pieņemšanas par projekta atbalstīšanu brīdi.
   7. Attiecināmas ir tādas izmaksas, kas tieši saistītas ar ieguldījumiem uzņēmējdarbības pamatlīdzekļos produkta ražošanai/ pārstrādei/ vai pakalpojuma sniegšanai, nosakot, ka pamatlīdzekļa minimālā vērtība ir 500 EUR (viens simts piecdesmit eiro, 00 centi).
   8. Neattiecināmās izmaksas:
      1. transportlīdzekļu iegāde (mopēdi, motocikli, tricikli, kvadricikli, vieglās automašīnas, kravas autotransporti, autobusi, izņemot to piekabes īpašumā vai nomā jau esošām transporta vienībām),
      2. mārketinga aktivitātes,
      3. standarta datorprogrammatūru (MS Windows OS, Microsoft Office, Tildes Birojs, antivīrusa programmas, grāmatvedības programmas u.tml.) un/vai datortehnikas un tā darbībai nepieciešamo papildierīču iegādei, izņemot programmas, kas nodrošina iegādātās iekārtas/ produkta pamatdarbību.
      4. projekta pieteikuma sagatavošanas un administrēšanas izmaksas,
      5. lietotu pamatlīdzekļu iegāde,
      6. piegādes izmaksas,
      7. nodokļu (tai skaitā PVN, ja atbalsta saņēmējs ir reģistrēts ar PVN apliekamo personu reģistrā), bankas darījumu nodevu, transakciju, valūtas maiņu, aizņēmumu procentu un pamatsummas maksājumi,
      8. atbalsts netiek piešķirts izejvielu un/vai materiālu iegādei (piemēram, degvielas, skrūvju, auduma, kokmateriālu u.tml.),
      9. izmaksas, kas nav iekļautas apstiprinātajā projekta pieteikumā.
   9. Līdzfinansējums netiek piešķirts projektiem, kurus plānots īstenot šādās nozarēs:
      1. starptautiskie pārvadājumi,
      2. azartspēļu pakalpojumu sniegšana,
      3. mazumtirdzniecība, izņemot specializētu tirdzniecības vietu ierīkošanu vietēji ražotās produkcijas realizācijai,
      4. vairumtirdzniecība,
      5. alkohola un tabakas izstrādājumu ražošana vai tirdzniecība (izņemot mazās alkoholisko dzērienu darītavas),
      6. finanšu starpniecības pakalpojumi,
      7. šaujamieroču un munīcijas ražošana vai tirdzniecība (izņemot izklaidei paredzēto aktivitāšu ieročus – loku, arbaletu u.tml.).
   10. *De minimis* atbalstu piešķir, ievērojot Komisijas regulas Nr.2023/2831 1.panta 1.punktā minētos nozaru un darbību ierobežojumus.
   11. Ja  atbalsta saņēmējs vienlaikus darbojas vienā vai vairākās nozarēs vai veic citas darbības, kas minētas Komisijas regulas Nr.2023/2831 1. panta 1. punkta a), b), c) un d) apakšpunktā minētajās nozarēs, kā arī Nolikuma 3.9.1-3.9.7. apakšpunktos minētajās nozarēs, atbalstu drīkst piešķirt tikai tad, ja atbalsta saņēmējs nodrošina šo nozaru darbību vai uzskaites nodalīšanu no tām darbībām, kurām piešķirts *de minimis* atbalsts, lai saskaņā ar Komisijas regulas Nr. 2023/2831 1. panta 2. punktu darbības izslēgtajās nozarēs negūst labumu no *de minimis* atbalsta, ko piešķir saskaņā ar Nolikumu.
   12. Atbalsta saņēmējs apņemas īstenot un veikt saimniecisko darbību projekta īstenošanas periodā un uzraudzības periodā trīs kalendāros gadus pēc projekta īstenošanas:
       1. saimnieciskajai darbībai jābūt nepārtrauktai visā projekta īstenošanas un uzraudzības perioda laikā,
       2. atbalsta saņēmējs projekta īstenošanas rezultātā un visā uzraudzības periodā rada un/ vai nodrošina vismaz vienu darbavietu, par kuru veic darba samaksu ne mazāku, kā valstī vidējā stundu likme atbilstoši profesiju kodam,
       3. atbalsta saņēmēja ieņēmumiem pirmajā uzraudzības perioda gadā jābūt vismaz 50 procentu apjomā no piešķirtā līdzfinansējuma un pēc tam katru gadu (atlikušos 2 uzraudzības gadus) vismaz par 50 procentiem lielākiem nekā iepriekšējā gadā,
       4. atbalsta saņēmējs apņemas īstenot projekta pieteikumā uzstādītos mērķus un plānoto.
   13. Ja saimnieciskā darbība nav notikusi (pēc Gada pārskata datiem konstatējama apgrozījuma neesamība) un konstatējama neatbilstība 3.12. apakšpunktam, vai saimnieciskā darbība ir izbeigta projekta īstenošanas vai uzraudzības periodā, tad Līgums vienpusēji Pašvaldības puses tiek izbeigts un atbalsta saņēmējam ir pienākums atmaksāt Pašvaldībai visu projekta ietvaros saņemto līdzfinansējumu.
   14. Projekta uzraudzības periods ir trīs kalendārie gadi pēc projekta īstenošanas, kurš sākas no Pašvaldības pēdējā līdzfinansējuma maksājuma pārskaitījuma datuma.
   15. Piešķirot *de minimis* atbalstu, Pašvaldība pārbauda, vai plānotais *de minimis* atbalsts kopā ar iepriekšējos trīs gados, skaitot no līdzfinansējuma piešķiršanas dienas, piešķirto *de minimis* atbalstu viena vienota uzņēmuma līmenī nepārsniedz Komisijas regulas Nr.2023/2831 3.panta 2.punktā noteikto maksimālo *de minimis* atbalsta apmēru. Viens vienots uzņēmums ir uzņēmums, kas atbilst Komisijas regulas Nr.2023/2831 2.panta 2.punktā noteiktajam.
   16. Atbalsta saņēmējs iesniedz Pašvaldībai apliecinājumu, ka tas neatbilst Latvijas Republikas tiesību aktos noteiktajiem kritērijiem, lai tam pēc kreditoru pieprasījuma piemērotu maksātnespējas procedūru (5. pielikums).
   17. Nolikuma ietvaros piešķirto *de minimis* atbalstu drīkst kumulēt ar citu *de minimis* atbalstu, tai skaitā attiecībā uz vienām un tām pašām attiecināmajām izmaksām, līdz Komisijas regulas Nr. 2023/2831 3. panta 2. punktā noteiktajam attiecīgajam robežlielumam, kā arī drīkst kumulēt ar citu komercdarbības atbalstu, tai skaitā attiecībā uz vienām un tām pašām attiecināmajām izmaksām, ja netiek pārsniegta attiecīgā maksimālā atbalsta intensitāte vai līdzfinansējuma summa, kāda noteikta komercdarbības atbalsta programmā, *ad-hoc* lēmumā vai Eiropas Komisijas lēmumā. *De minimis* atbalstu ar citu *de minimis* atbalstu par vienām un tām pašām izmaksām var apvienot, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100 procentus. Ja tiek veikta *de minimis* atbalsta kumulācija, atbalsta saņēmējs iesniedz Pašvaldībai visu informāciju par plānoto un piešķirto atbalstu par tām pašām attiecināmajām izmaksām, norādot līdzfinansējuma piešķiršanas datumu, atbalsta sniedzēju, atbalsta pasākumu un plānoto/piešķirto līdzfinansējuma summu un atbalsta intensitāti.
   18. Konkursa rīkotājam ir tiesības samazināt izmaksājamo finansējumu vai tā daļu, saglabājot projekta pieteikumā apstiprināto līdzfinansējuma un līdzfinansējuma procentuālo attiecību, ja:
       1. atbalsta saņēmēja iesniegtajos projekta pieteikuma dokumentos iekļautās summas nepamatoti pārsniedz tirgus cenas,
       2. atbalsta saņēmējs ir izlietojis mazāku finanšu līdzekļu apjomu, nekā paredzēts Konkursa pieteikuma tāmē.
   19. Konkursa rīkotājam ir tiesības neizmaksāt finansējumu vai tā daļu, liekot atmaksāt arī jau izmaksātos līdzekļus, ja atbalsta saņēmējs:
       1. jebkādā veidā ir maldinājis Konkursa rīkotāju,
       2. nav iesniedzis visu pieprasīto informāciju vai dokumentus,
       3. neievēro noslēgtā Līguma par finansējuma piešķiršanu nosacījumus.
3. PROJEKTA PIETEIKUMA IESNIEGŠANAS KĀRTĪBA UN SATURS
   1. Projektu konkursa Nolikums un pieteikuma veidlapas ir pieejamas Pašvaldības mājaslapā [*www.kuldigasnovads.lv*](http://www.kuldigasnovads.lv).
   2. Projekta pieteikums sastāv no aizpildītas projekta pieteikuma veidlapas (Nolikumam pielikumi) un pavaddokumentiem.
   3. Projekta pieteikuma pavaddokumenti:
      1. (*Izslēgts ar Kuldīgas novada domes 27.03.2025. lēmumu Nr. 4, p. 75.)*
      2. projekta iesniedzējam kā juridiskai personai gada pārskats vai gada ienākumu deklarācija un tās pielikums “Ieņēmumi no saimnieciskās darbības” par iepriekšējo noslēgto gadu,
      3. piedāvājumu kopijas vai izdrukas no interneta par plānotajām iegādēm pēc tirgus izpētes, kas sevī iekļauj vismaz divu tirgotāju cenu izpēti,
      4. dokumentus, kas apliecina īpašuma vai nomas tiesības nekustamajam īpašumam, kurā tiks realizēts projekts *(ja attiecināms)*,
      5. ja tiek paredzēta citu pakalpojumu un produktu piedāvājumu attīstība, jāiesniedz sadarbības protokols/līgums,
      6. projekta pieteikumā norāda *de minimis* atbalsta uzskaites sistēmā sagatavotās veidlapas identifikācijas numuru vai iesniedz tās izdruku, kā noteikts Ministru kabineta 2018. gada 21. novembra noteikumiem Nr. 715 “*De minimis* atbalsta uzskaites un piešķiršanas kārtība” 21. punktā,
      7. projekta pieteikumu paraksta projekta iesniedzēja pārstāvis/ paraksttiesīgā persona,
      8. apliecinājums par interešu konflikta neesamību (pielikums Nr. 3, Ministru kabineta 2017. gada 28. februāra noteikumi Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem”).
   4. Aizpildītu projekta pieteikuma veidlapu kopā ar pavaddokumentiem pretendents, atbilstoši projektu konkursa izsludināšanas paziņojumā norādītajiem datumiem, iesniedz:
      1. klātienē Pašvaldībā, Baznīcas ielā 1, Kuldīgā, Kuldīgas novadā,
      2. elektroniski, parakstot ar drošu elektronisko parakstu (eParaksts) un nosūtot uz e-pastu [*kaa@kuldigasnovads.lv*](mailto:kaa@kuldigasnovads.lv)*.*
   5. Projekta pieteikuma iesniegšanas datums un informācija par projekta konkursa kontaktpersonu katru gadu tiek nostiprināts atsevišķā Kuldīgas novada domes sēdes lēmumā.
   6. Iesniegtie dokumenti atpakaļ netiek izsniegti.
4. PROJEKTA PIETEIKUMA VĒRTĒŠANA
   1. Projekta pieteikums tiek vērtēts atbilstoši Nolikuma 6. nodaļā definētajiem vērtēšanas kritērijiem.
   2. Vērtēšanas komisija ir tiesīga vērtēt (piešķirt vai nepiešķirt papildu punktus), balstoties uz projekta iesniedzēja klātienes projekta pieteikuma prezentāciju.
   3. Projektu konkursa kontaktpersona ir tiesīga no pretendenta pieprasīt papildu informāciju par projekta pieteikumu.
5. VĒRTĒŠANAS KRITĒRIJI
   1. Priekšroka tiks dota projektiem, kuri iegūst vislielāko punktu skaitu atbilstoši vērtējuma kritērijiem:
      1. projekts atbilst konkursa izvirzītajam mērķim (Nolikuma 1.4. apakšpunkts),
      2. projekta pieteikuma veidlapas un pavaddokumenti sagatavoti un iesniegti datorsalikumā, latviešu valodā,
      3. iesniegti visi attiecināmie pavaddokumenti (Nolikuma 4.3. apakšpunkts),
      4. projekta pieteikuma finansiālā daļa sagatavota aritmētiski pareizi, procentuālā finansējuma attiecība izrēķināta pareizi,
      5. projekta iesniedzējam, kurš veic saimniecisko darbību, neto apgrozījums atbilst nolikuma 2.1.2. apakšpunkta nosacījumiem,

(*Ar grozījumiem, kas izdarīti ar Kuldīgas novada domes 27.03.2025. lēmumu Nr. 4, p. 75.)*

* + 1. izpildās Nolikuma 2. un 3. nodaļas nosacījumi par finansējuma apmēru un piešķiršanas nosacījumiem,
    2. ir skaidri definēts projekta mērķis un pamatota nepieciešamība pēc projektā realizētā – vajadzība saistībā ar produktu/ pakalpojumu,
    3. ir skaidri saprotams produkta/ pakalpojuma apraksts (pakalpojuma sniegšana/ produkta radīšanas procesa nodrošināšanas apraksts),
    4. rada piedāvājumu/ pakalpojumu nozarē, kas netiek pārstāvēta un netiek sniegts piedāvājums novada teritorijā,
    5. tirgus analīze un plānotā produktu/ pakalpojumu virzība (mērķa grupa un klienti, konkurenti, priekšrocības salīdzinājumā ar konkurentiem).
  1. Īpašie vērtēšanas kritēriji (tiek pielietoti vērtēšanā tikai tad, ja divi vai vairāk projekti ir ieguvuši vienādu punktu skaitu):
     1. 1 punktu iegūst projekts, kura pieteikumā skaidri aprakstīta vietējā teritorijā veikta raksturīgo vērtību, tradīciju, kultūras mantojuma saglabāšana un popularizēšana,
     2. 1 punktu iegūst projekts, kura projekta iesniedzēja vecums uz projekta iesniegšanas dienu ir no 18 līdz 25 gadiem,
     3. 1 punktu iegūst, ja piedāvātais projekts ir inovācija un/ vai jaunrade,
     4. 1 punktu iegūst projekts, kura radītajam produktam/ pakalpojumam ir eksporta potenciāls.
  2. Projekts tiks atzīts par neatbilstīgu un noraidīts, ja neatbilst šādām minimālajām prasībām un vērtēšanas kritērijiem (6. pielikums):
     1. administratīvajos kritērijos jāsaņem vismaz 1 punkts katrā (minimālais punktu skaits ir 6 punkti), lai kvalificētos projektu konkursā. Ja projekts summāri nesaņem minimālo punktu skaitu (6 punkti), netiek tālāk vērtēts un projekts tiek noraidīts,
     2. minimāli iegūstamais punktu skaits kvalitatīvajos kritērijos ir 4 punkti, lai kvalificētos projektu konkursā. Ja projekts summāri nesaņem minimālo punktu skaitu (4 punkti), projekts tiek noraidīts.

*(Ar grozījumiem, kas izdarīti ar Kuldīgas novada domes 27.03.2025. lēmumu Nr. 4, p. 75.)*

1. PROJEKTU PIETEIKUMU KVALITĀTES VĒRTĒŠANAS KĀRTĪBA
   1. Projektu pieteikumus izvērtē vērtēšanas komisija (turpmāk – Komisija) ne mazāk kā 5 (piecu) komisijas locekļu sastāvā. Komisijas locekļu sastāvs katru gadu tiek nostiprināts atsevišķā Kuldīgas novada domes sēdes lēmumā.
   2. Komisija ir lemttiesīga, ja tās sēdē piedalās vairāk nekā puse no Komisijas locekļiem.
   3. Komisija ir tiesīga no projekta iesniedzēja pieprasīt papildu informāciju par projekta pieteikumu.
   4. Komisijai ir tiesības pieaicināt konkrētās nozares ekspertus, kuriem ir padomdevēju tiesības.
   5. Komisija ir tiesīga apstiprināt projekta pieteikumu pilnā apjomā, samazinātā apjomā vai noraidīt to.
   6. Komisijas priekšsēdētājs ir tiesīgs pieņemt lēmumus par izmaiņām, kas rodas projekta realizācijas laikā.
   7. Projektu pieteikumus vērtē saskaņā ar Nolikuma 6. nodaļa noteiktajiem vērtēšanas kritērijiem.
   8. Komisijai ir tiesības uzaicināt projekta iesniedzēju klātienē vai attālināti caur pieslēgšanos tiešsaistē prezentēt projekta ideju.
   9. Komisija veic vērtēšanas procesu un pieņem lēmumus par iesniegto projektu pieteikumu noraidīšanu vai apstiprināšanu ne vēlāk kā divu mēnešu laikā pēc projektu pieteikumu iesniegšanas termiņa beigām.
   10. Komisijas vērtējums ir rekomendējoša rakstura un Pašvaldības finansējums tiek piešķirts ar Kuldīgas novada domes lēmumu. *De minimis* atbalsts ir uzskatāms par piešķirtu ar Kuldīgas novada domes lēmuma pieņemšanas brīdi. Pašvaldība veic atbalsta saņēmēja izvērtēšanu atbilstoši Komisijas regulas Nr.2023/2831 nosacījumiem uz līdzfinansējuma piešķiršanas (lēmuma pieņemšanas) brīdi.
   11. Komisija ir tiesīga pagarināt projektu pieteikumu izskatīšanas termiņu, ievietojot informāciju par to Pašvaldības mājaslapā [*www.kuldigasnovads.lv*](http://www.kuldigasnovads.lv).
   12. 10 (desmit) darba dienu laikā pēc Kuldīgas novada domes lēmuma pieņemšanas projekta iesniedzējs tiek informēts par projekta apstiprināšanu vai noraidīšanu, sazinoties pa e-pastu, kas norādīts projekta pieteikumā. Gadījumos, kad projekts tiek atbalstīts, projekta iesniedzējs tiek informēts arī par piešķirtā finansējuma apmēru un Līguma slēgšanas norisi.
   13. Konkursa rezultāti tiek publicēti Pašvaldības mājaslapā [*www.kuldigasnovads.lv*](http://www.kuldigasnovads.lv) .
2. PROJEKTA ĪSTENOŠANAS LĪGUMSAISTĪBAS
   1. Pašvaldība ar pretendentu slēdz Līgumu par finansējuma piešķiršanu atbalstītā projekta īstenošanai, Līgumā nosakot:
      1. līgumslēdzēju tiesības, pienākumus un atbildību,
      2. atskaišu par piešķirto līdzekļu izlietojumu iesniegšanas kārtību un termiņus,
      3. projekta īstenošanas darbības pārraudzību un kontroli.
   2. Līgums tiek noslēgts pēc projekta iesniedzēja reģistrēšanās Latvijas Republikas Uzņēmumu reģistrā, bet ne vēlāk kā 20 (divdesmit) darba dienu laikā pēc lēmuma par līdzfinansējuma piešķiršanu pieņemšanas (ja attiecināms).
   3. Konkursa rīkotājam ir tiesības projekta uzraudzības laikā veikt pārbaudes atbalsta saņēmēja projektā norādītajā darbības vietā, lai pārliecinātos par:
      1. iegādāto materiālo vērtību atrašanos saimnieciskās darbības veikšanas vietā,
      2. darbības norisi atbilstoši iesniegtajam Konkursa idejas pieteikumam,
      3. citu saistību izpildi, kas izriet no Konkursa idejas pieteikuma un noslēgtā Līguma par līdzfinansējuma piešķiršanu.
   4. Projekta Komisija ir tiesīga atbalsta saņēmēju vismaz reizi gadā visu projekta uzraudzības periodu aicināt uz tikšanos, lai pārrunātu projekta realizēšanas gaitu un virzību.
   5. Pēc projekta īstenošanas, atbalsta saņēmējs Pašvaldībai sniedz šādas atskaites:
      1. par līdzfinansējuma izlietošanu (4. pielikums),

(*Ar grozījumiem, kas izdarīti ar Kuldīgas novada domes 27.03.2025. lēmumu Nr. 4, p. 75.)*

* + 1. (*Izslēgts ar Kuldīgas novada domes 27.03.2025. lēmumu Nr. 4, p. 75.).*
    2. jānodrošina publicitāte ar atsauci uz Pašvaldību (pieminot un atsaucoties uz Pašvaldību sociālajos tīklos, lietojot logo – vizuālajos materiālos vai atsaucoties uz pašvaldību citos publicitātes kanālos),
    3. ne vēlāk kā līdz tekošā kalendārā gada 1. jūnijam trīs gadus pēc projekta noslēguma jāsniedz:
       1. atskaite par iepriekšējā gada saimniecisko darbību (projekta mērķa izpildes apraksts),
       2. gada pārskats par pēdējo noslēgto gadu un budžeta maksājumu nomaksas stāvokli par katru nodokli atsevišķi no VID datu bāzes.
       3. jāiesniedz pārskats par darbinieku stundas tarifa vidējām likmēm (izdruka no VID datu bāzes).
  1. Pašvaldība uzglabā visus ar *de minimis* atbalsta piešķiršanu saistītos datus 10 (desmit) gadus, sākot no dienas, kurā saskaņā ar Nolikumā noteikto piešķirts pēdējais *de minimis* atbalsts atbilstoši Komisijas regulas Nr.2023/2831 6.panta 3. un 7.punktam.
  2. *De minimis* atbalsta saņēmējs uzglabā visus ar *de minimis* atbalsta piešķiršanu saistītos datus 10 (desmit) gadus no *de minimis* atbalsta piešķiršanas dienas atbilstoši Komisijas regulas Nr.2023/2831 6.panta 3. un 7.punktam.
  3. *De minimis* atbalsta piešķiršana un uzskaite tiek veikta saskaņā ar Ministru kabineta 2018. gada 21. novembra noteikumiem Nr. 715 “*De minimis* atbalsta uzskaites un piešķiršanas kārtība”.
  4. Ja tiek pārkāpti Komisijas regulas Nr.2023/2831 nosacījumi, *de minimis* atbalsta saņēmējam ir pienākums atmaksāt Pašvaldībai Nolikuma ietvaros saņemto nelikumīgo *de minimis* atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.

1. NOSLĒGUMA JAUTĀJUMI
   1. Līgumi par Pašvaldības Līdzfinansējuma piešķiršanu, kuri tika noslēgti, pamatojoties uz Kuldīgas novada domes 25.05.2023. sēdes lēmumu apstiprināto nolikumu “Par Kuldīgas novada pašvaldības finansējuma piešķiršanas kārtību projektu konkursa “Atbalsts uzņēmumu radīšanai un attīstībai Kuldīgas novadā” tiek administrēti saskaņā ar iepriekšminēto nolikumu.
   2. Ar šī Nolikuma spēkā stāšanos spēku zaudē ar Kuldīgas novada domes 25.05.2023. sēdes lēmumu apstiprinātais nolikums “Par Kuldīgas novada pašvaldības finansējuma piešķiršanas kārtību projektu konkursa “Atbalsts uzņēmumu radīšanai un attīstībai Kuldīgas novadā”.
   3. *De minimis* atbalstu saistošo noteikumu ietvaros piešķir līdz 2031. gada 30. jūnijam.
2. pielikums

**Projekta pieteikums**

***/Projekta nosaukums/***

|  |  |
| --- | --- |
| **Projekta iesniedzējs** | |
| Vārds uzvārds/ Nosaukums |  |
| Personas kods/ Reģistrācijas Nr. |  |
| Deklarētās dzīvesvietas adrese/ Uzņēmuma juridiskā adrese |  |
| Faktiskās dzīvesvietas adrese/ Uzņēmuma faktiskā adrese |  |
| Tālrunis |  |
| E-pasts |  |
| Saite uz uzņēmuma/ fiziskas personas sociālo tīklu kontiem/ lapām |  |
| Uzņēmuma darbības nozare (pamatdarbība un papilddarbība, NACE kods, ja attiecināms) |  |
| *de minimis* atbalsta uzskaites sistēmā izpildītās veidlapas identifikācijas numurs (ja netiek iesniegta veidlapas izdruka) |  |

|  |  |
| --- | --- |
| **Projektu paredzēts īstenot, lai** … (atzīmēt ar X) | |
| uzsāktu saimniecisko darbību |  |
| attīstu esošu saimniecisko darbību |  |
| **PVN maksātājs (JĀ/NĒ)** (aizpilda juridiska persona) | |
|  | |
| **Projekta mērķis** | |
|  | |

|  |  |
| --- | --- |
| **Projekta plānotais īstenošanas laiks**  **no** dd.mm.gggg. **līdz** dd.mm.gggg. |  |
| **Projekta kopējais budžets:** |  |
| Līdzfinansējuma summa no Kuldīgas novada pašvaldības (EUR) |  |
| Paša finansējums (atbalsta saņēmēja) (EUR) |  |
|  |  |
| **Informācija par banku** (aizpildīt, ja attiecīgais bankas konts tiks izmantots projekta īstenošanai) | |
| Bankas nosaukums, SWIFT kods |  |
| Konta Nr. | |

|  |  |
| --- | --- |
| **Vārds, Uzvārds:** |  |
| **\*Datums:** | **\*Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| *\*Šī sadaļa nav jāaizpilda, ja dokuments parakstīts ar drošu elektronisko parakstu un satur laika zīmogu* | |

Ar šo es, projekta iesniedzējs/projekta iesniedzēja pilnvarotā persona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ apliecinu, ka nav ierosināta tiesiskās aizsardzības procesa lieta, netiek īstenots tiesiskās aizsardzības process, nav pasludināts maksātnespējas process, tam nav piemērota maksātnespējas procedūra (ja attiecināms); kā arī visa projekta pieteikuma veidlapā norādītā informācija ir patiesa, esmu iepazinies ar Kuldīgas novada domes 27.03.2025. apstiprināto Nolikumu “Par Kuldīgas novada pašvaldības līdzfinansējuma piešķiršanas kārtību projektu konkursa “Atbalsts uzņēmumu radīšanai un attīstībai Kuldīgas novadā” ietvaros” un Konkursa nolikumā ietvertās tiesības un pienākumi man ir saprotami.

2. pielikums

**PROJEKTA APRAKSTS**

**­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***/Projekta nosaukums/***

|  |
| --- |
| **1. Projekta mērķis** *(aprakstīt mērķi, ar kādu tiks uzsākta/ attīstīta uzņēmējdarbība, vīzija, plānotie rezultāti –* ***īstermiņa un ilgtermiņa mērķi****)* |
|  |

|  |
| --- |
| **2. Īss paredzētās/ esošās uzņēmējdarbības apraksts** *(plānotā/ esošā uzņēmuma nosaukums, uzņēmējdarbības forma, atrašanās vieta, darbības sfēra)* |
|  |

|  |
| --- |
| **3. Pašvaldības piešķirtā finansējuma izlietojums** *(aprakstiet, kādiem resursiem, materiāliem vai aktivitātēm saistībā ar iesniegtās projekta idejas īstenošanu tiks izlietots Pašvaldības līdzfinansējums)* |
|  |

|  |
| --- |
| **4. Esošās situācijas apraksts** *(kāpēc ir nepieciešami plānotie produkti vai pakalpojumi, kā tie uzlabos esošo vides, ekonomisko, sociālo u.tml. situāciju novadā, reģionā.)* |
|  |

|  |
| --- |
| **5. Produktu/ pakalpojumu apraksts** *(piedāvātie produkti vai pakalpojumi, to cena, cenu veidošanas princips)* |
|  |

|  |
| --- |
| **6. Tirgus analīze un plānotā produktu/ pakalpojumu virzība** *(mērķa grupa un klienti, konkurenti, priekšrocības salīdzinājumā ar konkurentiem)* |
|  |
|  |
| **7. Īstenošanas vieta** *(adrese, kur tiks realizēts projekts/ atradīsies projekta ietvaros iegādātie pamatlīdzekļi. Vietas, kur tiks veikta uzņēmējdarbība/ uzglabāti pamatlīdzekļi, foto)* |
|  |

**PROJEKTA FINANSIĀLĀS DAĻAS APRAKSTS**

|  |  |  |  |  |  |
| --- | --- | --- | --- | --- | --- |
| ATBALSTĀMĀS IZMAKSAS - IEGULDĪJUMI PAMATLĪDZEKĻOS | | | | | |
| **Projekta izmaksu pozīcijas** | **Izmaksas bez PVN (EUR)** | **PVN summa (EUR)\*** | **Kopējās izmaksas ar PVN (EUR)\*** | **Paša (projekta iesniedzēja) finansējums (ne mazāk kā 20%)** | **Pašvaldības līdzfinansējums**  **(ne vairāk kā 80%)** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| (..) |  |  |  |  |  |
| **Kopējās projekta atbalstāmās izmaksas** |  |  |  |  |  |
|  |  |  |  |  |  |
| **Līdzfinansējuma summa no Kuldīgas novada pašvaldības** | | |  |
| **Paša (projekta iesniedzēja) finansējums** | | |  |
| **Kopā** | | |  |

\*Ja atbalsta pretendents ir reģistrēts ar PVN apliekamo personu reģistrā, PVN summa netiek iekļauta projekta attiecināmajās izmaksās.

3. pielikums

1. pielikums Ministru kabineta

2017. gada 28. februāra

noteikumiem Nr. 104

**Apliecinājums par interešu konflikta neesību**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Es, finansējuma saņēmēja |  | | | | | | , | |
|  | (nosaukums vai vārds, uzvārds) | | | | | |  | |
| reģistrācijas numurs/personas kods | | | |  | | | | , | |
| paraksttiesīgā amatpersona | |  |  | |  |  | | , | | |

(amats) (vārds, uzvārds)

ar parakstu apliecinu, ka saskaņā ar Ministru kabineta 2017. gada 28. februāra noteikumu Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem” (turpmāk – noteikumi) 12. un 13. punktu finansējuma saņēmējs \_\_\_\_\_\_\_\_\_\_\_\_\_\_\_\_\_\_\_\_\_\_\_ interešu konfliktā

(atrodas, neatrodas)

|  |  |  |  |  |
| --- | --- | --- | --- | --- |
| ar izvēlēto piegādātāju |  | | , | |
|  | (nosaukums vai vārds, uzvārds) | |  | |
| reģistrācijas numurs/personas kods | |  | | . | |  |

1. Ja finansējuma saņēmējs atrodas interešu konfliktā saskaņā ar noteikumu 12. punktu, bet pastāv kāds no noteikumu 13. punktā minētajiem gadījumiem, pamato atbilstību noteikumu 13. punktam:

|  |
| --- |
|  |
| (norāda noteikumu 13. punkta attiecīgo apakšpunktu, piegādātāju vai apakšuzņēmēju, tās personas vārdu, uzvārdu un amatu, ar kuru ir interešu konflikts) |

2. Ja finansējuma saņēmējs piemēro noteikumu 15. punktu, pamato atbilstību noteikumu 16. punktam:

|  |
| --- |
|  |
| (norāda noteikumu 15. punkta attiecīgo apakšpunktu un pamatojumu) |

3. Citi apstākļi, kas var radīt interešu konfliktu (ja piemērojams):

|  |
| --- |
|  |
| (norāda informāciju, piemēram, par finansējuma saņēmēja un piegādātāja kopīgu saimniecību, kopīgu politisko piederību) |

Esmu informēts(-a) un piekrītu, ka par nepatiesas informācijas sniegšanu atbildīgā institūcija var pieņemt lēmumu par finansējuma daļēju vai pilnīgu neizmaksāšanu vai piešķirtā finansējuma atgūšanu.

|  |  |
| --- | --- |
| Datums |  |
| Vieta |  |
| Vārds, uzvārds |  |
| Amats |  |
| Paraksts |  |

PAVADDOKUMENTI (Nolikuma 4.3. apakšpunkts)

|  |  |
| --- | --- |
| 1. (*Izslēgts ar Kuldīgas novada domes 27.03.2025. lēmumu Nr. 4, p. 75.).* |  |
| 1. Atbalsta pretendentam kā juridiskai personai gada pārskats vai gada ienākumu deklarācija un tās pielikums “Ieņēmumi no saimnieciskās darbības” par iepriekšējo noslēgto gadu. |  |
| 1. Piedāvājumu kopijas vai izdrukas no interneta par plānotajām iegādēm pēc tirgus izpētes, kas sevī iekļauj vismaz divu tirgotāju cenu izpēti. |  |
| 1. Dokumentus, kas apliecina īpašuma vai nomas tiesības nekustamajam īpašumam, kurā tiks realizēts projekts (ja attiecināms). |  |
| 1. Ja projekta pieteikumā nenorāda *de minimis* atbalsta uzskaites sistēmā sagatavotās veidlapas identifikācijas numuru, tad iesniedz veidlapas izdruku, kā noteikts Ministru kabineta 2018. gada 21. novembra noteikumu Nr. 715 “*De minimis* atbalsta uzskaites un piešķiršanas kārtība” 21. punktā. |  |
| 1. Apliecinu, ka nav interešu konflikts starp projekta realizētāju un projekta ietvaros iegādāto preču/ produktu piegādātāju/ pārdevēju (Ministru kabineta 2017. gada 28. februāra noteikumi Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem”) |  |
| 1. Apliecinājums par neatbilstību Latvijas Republikas tiesību aktos noteiktajiem kritērijiem, lai pēc kreditora pieprasījuma piemērotu maksātnespējas procedūru (ja attiecināms) |  |

|  |  |
| --- | --- |
| **Vārds, Uzvārds:** |  |
| **\*Datums:** | **\*Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| *\*Šī sadaļa nav jāaizpilda, ja dokuments parakstīts ar drošu elektronisko parakstu un satur laika zīmogu* | |

4. pielikums

**Atskaite par finansējuma izlietošanu**

**un sasniegtajiem rezultātiem**

saskaņā ar \_\_\_.\_\_\_. 20\_\_\_. finansēšanas līgumu Nr. \_\_\_\_\_\_\_\_\_\_\_\_\_\_\_\_

*/Projekta nosaukums/*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  | |  |  |  |  |  |  | |
|  |  |  | |  |  |  |  |  |  |
| Atbalsta saņēmēja nosaukums | | |  | | | | | | |
|  |  |  | |  |  |  |  |  |  |
| Reģistrācijas Nr. | | |  | | | | | | |
|  |  |  | |  |  |  |  |  |  |
| Juridiskā adrese | | |  | | | | | | |
|  |  |  | |  |  |  |  |  |  |
| Uzņēmuma darbības nozare (pamatdarbība un papilddarbība, NACE kods) | | |  | | | | | | |
|  |  |  | |  |  |  |  |  |  |
| Darbavietu skaits | | |  | | | | | | |
|  |  |  | |  |  |  |  |  |  |
| Kontaktpersonas vārds, uzvārds | | |  | | | | | | |
|  |  |  | |  |  |  |  |  |  |
| Kontaktpersonas tālruņa Nr., e-pasts | | |  | | | | | | |
|  |  |  | |  |  |  |  |  |  | |
| Projekta īstenošanas laiks | | | | no |  | līdz |  |  |  | |
|  |  |  | |  | (DD.MM.GGGG.) |  | (DD.MM.GGGG.) |  |  | |

1. **PĀRSKATS PAR PROJEKTA ĪSTENOŠANAS GAITU**

**Projekta īstenošanas īss pārskats, secinājumi un sasniegtais rezultāts, atbilstoši projekta iesniegumam; vizuālais atspoguļojums, pievienojot 2–4 fotogrāfijas; veikto mārketinga aktivitāšu izklāsts**

1. **FINANŠU ATSKAITE\***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **N.p.k.** | **Izmaksu pozīcijas**  **nosaukums (atbilstoši projekta iesniegumam)** | **Maksājuma dokuments\*\*** | | Darījumu apliecinoša dokumenta (rēķins, preču pavadzīme, akts, līgums u.c.) nosaukums, numurs, datums | **Maksājuma saņēmējs** | **Kopējā summa** | **Iesniedzēja paša finansējums (ne mazāk kā 20%) EUR** | **Pašvaldības līdzfinansējums**  **(ne vairāk kā 80%) EUR** | **Apstiprināts projekta tāmē EUR** |
| Datums | Dokumenta nosaukums, numurs |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
| **KOPĀ** | | | | | |  |  |  |  |

\* Ja atbalsta pretendents ir reģistrēts ar PVN apliekamo personu reģistrā, PVN summa netiek iekļauta projekta attiecināmās izmaksās

\*\* Maksājuma dokuments - (maksājuma uzdevums/ čeks/kvīts/kases izdevumu orderis)

**Informācija par piešķirtā līdzfinansējuma izlietojumu:**

|  |  |  |
| --- | --- | --- |
|  | **Summa,**  **EUR** | **%** |
| Projekta kopējās attiecināmās izmaksas |  | **100%** |
| Kuldīgas novada pašvaldības līdzfinansējums |  |  |
| Atbalsta saņēmēja paša finansējums |  |  |

1. **ESNIEGTIE DOKUMENTI**

|  |  |
| --- | --- |
| **Attaisnojošo dokumentu kopijas par**  **saimnieciskajiem darījumiem** | **Lapu skaits** |
|  |  |
|  |  |
|  |  |

Svarīgi!

1. Šī pārskata 3.sadaļā un pievienotajā konta pārskatā ir jāatzīmē un jānorāda tikai tie saimnieciskie darījumi un līdzdalības maksājumi, kas attiecas uz Kuldīgas novada pašvaldībā konkursa kārtībā iesniegto projektu.
2. Skaidrā naudā veiktos saimnieciskos darījumus apliecina čeki, kvītis un citi norēķinu dokumenti, kuros precīzi norādīta iegādātā prece vai pakalpojums un tie noformēti atbilstoši Ministru kabineta 21.10.2003. noteikumiem Nr.585 “Noteikumi par grāmatvedības kārtošanu un organizāciju” (jābūt aizpildītiem visiem rekvizītiem).
3. Visas darījumu un maksājumu apliecinošās dokumentu kopijas jāpievieno atskaitei.

Ar šo apliecinu, ka piešķirtais līdzfinansējums izlietots paredzētajiem mērķiem, Līgumā norādīto aktivitāšu īstenošanai un atbilstoši Atskaitei. Visi projekta ietvaros veikto darījumu un maksājumu apliecinošie dokumenti ir patiesi un to oriģināli tiks saglabāti 10 gadus no līdzfinansējuma piešķiršanas dienas.

|  |  |
| --- | --- |
| **Līdzfinansējuma saņēmēja amats, vārds, uzvārds:** |  |
| **\*Datums:** | **\*Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| *\*Šī sadaļa nav jāaizpilda, ja dokuments parakstīts ar drošu elektronisko parakstu un satur laika zīmogu* | |

5. pielikums

**APLIECINĀJUMS**

|  |  |  |
| --- | --- | --- |
| Es, |  |  |
|  | (vārds, uzvārds) |  |

|  |  |  |
| --- | --- | --- |
| komersanta |  |  |
|  | (komersanta nosaukums) |  |

|  |  |  |
| --- | --- | --- |
| paraksttiesīgā persona, |  |  |
|  | (amata nosaukums) |  |

Apliecinu, ka tā neatbilst Latvijas Republikas tiesību aktos noteiktajiem kritērijiem, lai tam pēc kreditora pieprasījuma piemērotu maksātnespējas procedūru.

Apliecinu, ka pieteikuma iesniegšanas brīdī pieteikuma veidlapā un tai pievienotajos dokumentos sniegtā informācija atbilst patiesībai un projekts tiks īstenots saskaņā ar pieteikumā norādīto.

Apliecinu, ka pieteikumam pievienotās dokumentu kopijas atbilst šo dokumentu oriģināliem.

|  |  |  |
| --- | --- | --- |
| Paraksts\* |  |  |
|  |  |  |
| Datums |  |  |
|  | *dd/mm/gggg* |  |

*\* Ja projekta pieteikuma veidlapa tiek iesniegta un parakstīta ar drošu elektronisko parakstu, paraksta sadaļa nav aizpildāma*

6. pielikums

**Projekta pieteikuma vērtēšanas kritēriji**

|  |  |  |
| --- | --- | --- |
|  | **PROJEKTA NOSAUKUMS:** | |
| **Administratīvie kritēriji**. Katrā kritērijā jāsaņem vismaz 1 punkts, ja nosacījums netiek izpildīts, projekts netiek tālāk vērtēts). Minimāli sasniedzamais punktu skaits ir 6 punkti.  (*Ar grozījumiem, kas izdarīti ar Kuldīgas novada domes 27.03.2025. lēmumu Nr. 4, p. 75.)* | | **Punkti** |
| 1. | Projekts atbilst konkursa izvirzītajam mērķim (Nolikuma 1.4. apakšpunkts).  2 punkti – pilnībā  1 punkts – daļēji  0 punkti – neatbilst |  |
| 2. | Projekta pieteikuma veidlapas un pavaddokumenti sagatavoti un iesniegti datorsalikumā, latviešu valodā atbilstoši konkursa nolikuma prasībām (Nolikuma 6.1.2. apakšpunkts).  2 punkti – pilnībā  1 punkts – daļēji  0 punkti – neatbilst  (*Ar grozījumiem, kas izdarīti ar Kuldīgas novada domes 27.03.2025. lēmumu Nr. 4, p. 75.)* |  |
| 3. | Iesniegti visi attiecināmie pavaddokumenti (Nolikuma 4.3. apakšpunkts).  2 punkti – pilnībā  1 punkts – daļēji  0 punkti – neatbilst |  |
| 4. | Projekta pieteikuma finansiālā daļa sagatavota aritmētiski pareizi, procentuālā finansējuma attiecība izrēķināta pareizi.  2 punkti – pilnībā  1 punkts – daļēji  0 punkti – neatbilst |  |
| 5. | Atbalsta pretendentam, kurš veic saimniecisko darbību, neto apgrozījums atbilst nolikuma 2.1.2. apakšpunkta nosacījumiem.  1 punkts – atbilst  0 punkti – neatbilst  (*Ar grozījumiem, kas izdarīti ar Kuldīgas novada domes 27.03.2025. lēmumu Nr. 4, p. 75.)* |  |
| 6. | Izpildās Nolikuma 3.sadaļas nosacījumi par finansējuma apmēru un piešķiršanas nosacījumiem.  1 punkts – atbilst  0 punkti – neatbilst |  |
| **Kvalitatīvie kritēriji**. Minimāli sasniedzamais punktu skaits summāri ir 4 punkti. Ja minimālais punktu skaits netiek saņemts, projekts tiek noraidīts.  (*Ar grozījumiem, kas izdarīti ar Kuldīgas novada domes 27.03.2025. lēmumu Nr. 4, p. 75.)* | |  |
| 7. | Ir skaidri saprotams produkta/ pakalpojuma apraksts (pakalpojuma sniegšana/ produkta radīšanas procesa nodrošināšanas apraksts)  2 punkti – produkta/ pakalpojuma apraksts ir skaidrs un saprotams  1 punkts – produkta/ pakalpojuma apraksts ir daļēji veikts un saprotams  0 punkti – produkta/ pakalpojuma apraksts nav vispār vai ir nesaprotams |  |
| 8. | Ir skaidri definēts projekta mērķis un pamatota nepieciešamība pēc projektā realizētā – vajadzība saistībā ar produktu/ pakalpojumu  2 punkti – projekta mērķis un pamatotība labi definēta  1 punkts – projekta mērķis un pamatotība ir nepilnīgs  0 punkti – projekta mērķis nav pamatots |  |
| 9. | Rada piedāvājumu/ pakalpojumu nozarē, kas netiek pārstāvēta un netiek sniegts piedāvājums novada teritorijā  1 punkti – piedāvātais produkts/ pakalpojums ir jaunums novadā  0 punkti – piedāvātais produkts/ pakalpojums nav jaunums novadā |  |
| 10. | Tirgus analīze un plānotā produktu/ pakalpojumu virzība (mērķa grupa un klienti, konkurenti, priekšrocības salīdzinājumā ar konkurentiem)  2 punkti – plānotā produkta/ pakalpojuma tirgus analīze un virzība ir pamatota, tirgus izpēte veikta  1 punkts – plānotā produkta/ pakalpojuma tirgus analīze un virzība veikta un pamatota daļēji  0 punkti – plānotā produkta/ pakalpojuma tirgus analīze un virzība nav veikta un pamatota |  |

|  |  |  |
| --- | --- | --- |
| **Nr.** | **Īpašie vērtēšanas kritēriji** | **Punkti** |
| 1. | Pieteikumā skaidri aprakstīta vietējā teritorijā veikta raksturīgo vērtību, tradīciju, kultūras mantojuma saglabāšana un popularizēšana (1 punkts) |  |
| 2. | Projekta iesniedzēja vecums uz projekta iesniegšanas dienu ir no 18 līdz 25 gadiem (1 punkts) |  |
| 3. | Piedāvātais projekts ir inovācija un/ vai jaunrade (1 punkts) |  |
| 4. | Radītajam produktam/ pakalpojumam ir eksporta potenciāls (1 punkts) |  |

|  |  |
| --- | --- |
| Papildu punkts, balstoties uz klātienes projekta prezentāciju (1 punkts) |  |

|  |  |
| --- | --- |
| **Punktu skaits kopā (min. 10, max 22):**  (*Ar grozījumiem, kas izdarīti ar Kuldīgas novada domes 27.03.2025. lēmumu Nr. 4, p. 75.)* |  |